
Vahtra tn 3 maa-ala detailplaneeringu 
vastuvõtmine ja avaliku väljapaneku korraldamine 
1. Asjaolud ja menetluse käik

Detailplaneeringu algatamise ettepaneku esitas Siseministeeriumi volituse alusel Riigi Kinnisvara AS ning planeering algatati 30.10.2008 Narva Linnavolikogu otsusega nr 301. 
Vastuvõtmisele esitatud Vahtra tn 3 maa-ala detailplaneering ei muuda olemasolevaid krundipiire. Krundil on kavandatud lammutada kõik olemasolevad hooned. Planeeritud on ühe Politsei ja Päästeameti jaoks osaliselt maa-aluse parkimiskorrusega põhihoone ning kahe abihoone ehitamine. Täisehitusprotsent on ca 27,3 %. Planeeritakse kaks juurdepääsu krundile Vahtra tänavalt, üks neist on operatiivautodele  ning teine ametiautodele ja külastajatele. Määratakse väravate ja piirde asukohad. Parkimine on lahendatud krundisiseselt. Osa haljastusest likvideeritakse, planeeritakse uushaljastus. Krundi haljastusprotsent on ca 12,6 %. Lahendatakse maa-alade heakorrastus, liikluskorraldus ja jalakäijate teed. Määratakse tehnovõrkude asukohad. Planeeringuala pindala on ca 1,1 ha. 

Planeering on kehtivat Narva linna üldplaneeringut muutev krundi maakasutuse sihtotstarbe osas. 
24.11.2009 teatas Ida-Viru Maavanem kirjaga nr 1.2-38/4759-2, et kooskõlas Planeerimisseaduse §17 lg 3 p 2, ei pea ta vajalikuks Narva linnas Vahtra tn 3 maa-ala detailplaneeringule täiendavate kooskõlastamiste määramist.

25.11.2009 Narva Linnavalitsuse Arhitektuuri- ja Linnaplaneerimise Amet kooskõlastas Artes Terrae OÜ poolt koostatud Vahtra tn 3 maa-ala detailplaneeringu. 

2. Õiguslikud alused
2.1. Vastavalt kohaliku omavalitsuse korralduse seaduse §22 lõikele 2, Planeerimisseaduse §18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse §10 lg 2 p 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Vahtra tn 3 maa-ala detailplaneering ja suunata avalikule väljapanekule.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest 
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

